सियालदह-अमृतसर अकाल तख्त 45 मिनट चलेगी लेट
पूर्वरेलवे के आसनसोल मंडल के अंतर्गत जामताड़ा स्टेशन पर प्वाइंट नंबर 51-बी के स्विच को बदलने और ट्रैक अनुरक्षण काम के लिए 5 मार्च रविवार को अप मेन लाइन पर 8.20 बजे से 11.50 बजे तक 3.30 घंटे के लिए पॉवर एवं ट्राफिक ब्लॉक किया जाएगा।
उक्त जानकारी आसनसोल रेल मंडल के पीआरओ विश्वनाथ मुर्मू ने देते हुए बताया कि इस ब्लॉक के कारण 5 मार्च रविवार को 63567 अप आसनसोल-झाझा मेमू पैसेंजर को आसनसोल से 60 मिनट के लिए पुननिर्धारण किया जाएगा और आसनसोल से 9.35 बजे के स्थान पर 10.35 बजे खुलेगी तथा 12317 सियालदह-अमृतसर अकाल तख्त एक्सप्रेस को मार्ग में उपयुक्त रूप से 45 मिनट के लिए नियंत्रित किया जाएगा।
पूर्व रेलवे के आसनसोल मंडल के अंतर्गत घोरपारन स्टेशन क्षेत्र में अप मेन लाइन पर क्रॉसिंग स्लीपर्स सहित प्वाइंट नंबर 51-बी और 52-बी पर हीट ट्रीटेड क्रॉसिंग को सीएमएस क्रॉसिंग में बदले जाने के लिए 5 मार्च रविवार को 7.35 बजे से 11.05 बजे तक 3.30 घंटे के लिए पॉवर एवं ट्राफिक ब्लॉक रहेगा। पीआरओ ने बताया कि इस ब्लॉक के कारण 63565 अप जसीडीह-झाझा मेमू पैसेंजर जसीडीह में प्रस्थान समय 10 बजे और 63566 डाउन झाझा जसीडीह मेमू पैंसेंजर जसीडीह में प्रस्थान समय 11.25 बजे उक्त ब्लॉक के दिन रद्द रहेगी।
hin_Deva hin_Deva hin_Deva hin_Deva